《赠仙翁三首 其二》
宋代·钱忠

小舟泛泛游春水，竹笠团团覆败蓑。盈棹长风三尺浪，满船明月一声歌。

非干奔走厌浮世，自是情怀慕素波。惟有仙翁为密友，就鱼携酒每相过。

作者简介：宋人，字惟思。少好学多闻，随侍父游湖湘。后以家祸零替，孤身流客二浙。英宗治平中，道过吴江游赏，悦一女子，赠诗有“满目生涯千顷浪，全家衣食一纶竿”之句，女携诗呈父，其父以女嫁忠。二人泛舟同入烟波，不知所往。或以为小说中人物。